Tirsdag den 18. juni 2019 , kl. 17-19.30.
Foredrag af deltager i udstillingen 100% Fremmed?
Den tidligere deltager i kunstprojektet 100% Fremmed? Nawras Al-Hashimi, vil holde foredrag samt vandring i udstillingen og fortælle om den danske flygtningehistorie med producent Louisa Blindbæk, på Herning Bibliotek, på Platformen.
Nawras er én af de 14% af flygtninge, som er kommet til Danmark fra Irak. Nawras vil fortælle sin personlige historie om en barndom på flugt, en ungdom med søgen efter at finde sig selv og hans liv i dag.
"Jeg føler mig fremmed, fordi jeg ikke har nogen stærk tilknytning til et bestemt sted, men samtidig kan jeg godt føle mig hjemme, fordi jeg har valgt at acceptere min egen fremmedhed. Det at være søgende i livet er på en måde at vælge fremmedheden" - uddrag fra Nawras portræt i udstillingen.
Efterfølgende vil Nawras invitere til spørgsmål og dialog omkring udstillingens emner.
Oplægget suppleres af en vandring i udstillingen sammen med producent Louisa Blindbæk, som fremhæver nogle af udstillingens fortællinger i en gennemgang af den danske flygtningehistorie